ΓΡΑΠΤΗ ΕΡΩΤΗΣΗ E-0117/03

υποβολή: Salvador Garriga Polledo (PPE-DE) προς την Επιτροπή

(28 Ιανουαρίου 2003)

Θέμα: Επείγοντα μέτρα για την τόνωση της καινοτομίας στις περιφέρειες της ΕΕ

Η Ευρωπαϊκή Ένωση αντιμετωπίζει ολοένα και μεγαλύτερα προβλήματα προκειμένου να καταστεί, μέχρι το 2010, ηγετική οικονομική δύναμη σε παγκόσμιο επίπεδο. Στα διαρθρωτικά προβλήματα που αντιμετωπίζει, όπωςψηλά επίπεδα ανεργίας και χαμηλή παραγωγικότητα, προστίθεται μία ανησυχητική καθυστέρηση στο επίπεδο της τεχνολογικής καινοτομίας, πράγμα το οποίο την εμποδίζει να είναι ανταγωνιστική -ή και ναπερέχει, έναντι των ΗΠΑ και της Ιαπωνίας.

Για τον λόγο αυτό είναι απαραίτητο να ληφθούν επείγοντα μέτρα για την τόνωση της καινοτομίας στις περιφέρειες της ΕΕ, όχι μόνον στα κράτη μέλη, αλλά και στιςπό ένταξη χώρες, αρχής γενομένης από της εκπληρώσεως της δέσμευσης που ανελήφθη στην Βαρκελώνη, βάσει της οποίας οι ηγέτες της ΕΕ συμφώνησαν να διαθέτουν το 3 % του ΑΕΠ σε επενδύσεις στην έρευνα και την τεχνολογία.

Μπορεί να αναφέρει η Επιτροπή ποια στρατηγική προτείνει για την ανάληψη εκστρατειών παροχής κινήτρων προς το σύνολο της κοινοτικής οικονομίας για την ανάπτυξη μιας πραγματικής πολιτικής στον τομέα της τεχνολογικής καινοτομίας, ως ένα από τους πλέον επείγοντες στόχους που αποτελεί προϋπόθεση για οποιαδήποτε κοινοτική φιλοδοξία·

Απάντηση του κ. Barnier εξ ονόματος της Επιτροπής

(4 Μαρτίου 2003)

Τα Διαρθρωτικά Ταμεία της Ένωσης αποτελούν τα κύρια χρηματοδοτικά μέσα ενθάρρυνσης της καινοτομία στις περιφέρειες. Μέσω των Διαρθρωτικών Ταμείων, η Ένωση συμβάλει σημαντικά στην αύξηση της ανταγωνιστικότητας σύμφωνα με τους στόχους που τέθηκαν από το Ευρωπαϊκό Συμβούλιο της Λισσαβόνας το έτος 2000. Στα πλαίσια αυτά μπορούν ναπογραμμισθούν μερικές γενικές και ειδικές δράσεις.

Κατάρχάς, στα πλαίσια του τρέχοντος προγράμματος 2000-2006, έχουν δεσμευθεί 9 περίπου δισεκατ. ευρώ γιαποστήριξη έρευνας, τεχνολογικής ανάπτυξης και καινοτομίας, συμπεριλαμβανομένων και ερευνητικών έργων σε πανεπιστήμια και ερευνητικά κέντρα, μεταφορά τεχνολογίας με τη συμμετοχή λιγότερο ευνοημένων περιφερειών, εξασφάλισηποδομής και εξοπλισμού για έρευνα, τεχνολογική ανάπτυξη και καινοτομία, εκπαίδευση ερευνητών, σύσταση δικτύων επιχειρήσεων και κοινοπραξιών μεταξύ μικρών και μεσαίων επιχειρήσεων (ΜΜΕ) και ανάπτυξη της βάσης γνώσεων. Από αυτό το συνολικό ποσό, περισσότερα από 6 δισεκατ. ευρώ θα χρηματοδοτήσουν δράσεις σε λιγότερο αναπτυγμένες περιφέρειες επιλέξιμες στα πλαίσια του στόχου 1 των Διαρθρωτικών Ταμείων.

Δεύτερον, η Επιτροπή δραστηριοποιείται επίσης στην προώθηση περιφερειακών στρατηγικών καινοτομίας και προγραμμάτων δράσης (RIS & RITTS) σε πάνω από 100 περιφέρειες,ποβοηθώντας τις περιφερειακές αρχές να δημιουργήσουν κοινοπραξίες δημόσιων-ιδιωτικών φορέων στον τομέα αυτό.

Τρίτον, το Ευρωπαϊκό Ταμείο Περιφερειακής Ανάπτυξης χρηματοδοτεί προς το παρόν περιφερειακά προγράμματα καινοτομίας. Τα προγράμματα αυτά περιλαμβάνουν δράσεις στον τομέα της οικονομίας γνώσεων με τη συμμετοχή πάνω από 90 περιφερειών για την περίοδο 2001-2004 και κινητοποιούν σχεδόν 300 εκατ. ευρώ από δημόσιες και ιδιωτικές πηγές χρηματοδότησης. Ο κύριος στόχος των προγραμμάτων αυτών είναι να προσδιορίσουν νέες δράσεις και πολιτικές, που θα επιτρέψουν στις περιφέρειες να αναπτύξουν τις μελλοντικές επενδύσεις σε έρευνα, τεχνολογική ανάπτυξη και καινοτομία, και με τον τρόπο αυτό να τις βοηθήσουν να τονώσουν τις περιφερειακές τους οικονομίες και να πετύχουν τους στόχους της Λισσαβόνας.

Εκτός από τις δράσεις στα πλαίσια των Διαρθρωτικών Ταμείων, τα Προγράμματα-Πλαίσιο για έρευνα και τεχνολογική ανάπτυξη στηρίζουν τις ερευνητικές συνεργασίες και τη δημιουργία δικτύων ερευνητών που εδρεύουν σε διαφορετικά κράτη μέλη και σε τρίτες χώρες. Το 6ο Πρόγραμμα Πλαίσιο που εγκαινιάστηκε πρόσφατα, με προϋπολογισμό 17,5 δισεκατ. ευρώ για την περίοδο 2002-2006,ποστηρίζει τη δημιουργία ενός Ευρωπαϊκού Χώρου Έρευνας για την προώθηση της ελεύθερης διακίνησης της γνώσης, των ερευνητών και της τεχνολογίας(1). Η περιφερειακή διάσταση της έρευνας αποτελεί σημαντικό τμήμα του προγράμματος του Ευρωπαϊκού Χώρου Έρευνας.

Πριν από το τέλος του 2003, η Επιτροπή θαποβάλει νέες προτάσεις για την περιφερειακή πολιτική στη διευρυμένη Ευρώπη, λαμβάνονταςπόψη την ανάγκη να διατηρηθούν οι προσπάθειες βελτίωσης της ανταγωνιστικότητας της οικονομίας. Στη δεύτερη έκθεση προόδου για την οικονομική και κοινωνική συνοχή, η Επιτροπή παρουσίασε νέα στοιχεία για τα περιφερειακά ελλείμματα σε σχέση με την έρευνα, την τεχνολογική ανάπτυξη και την καινοτομία, στις περιφέρειες των νέων και τωνφιστάμενων κρατών μελών.

(1) Μια νέα ώθηση στον ευρωπαϊκό χώρο έρευνας, COM(2002)565 τελικό.